**[](http://images.google.co.th/imgres?imgurl=http://w4.thaiwebwizard.com/member/jatukam/images/%E0%B8%A0%E0%B8%B2%E0%B8%9E%E0%B8%9B%E0%B8%A3%E0%B8%B0%E0%B8%81%E0%B8%AD%E0%B8%9A/%E0%B8%9E%E0%B8%8D%E0%B8%B2%E0%B8%84%E0%B8%A3%E0%B8%B8%E0%B8%91.gif&imgrefurl=http://www.jatukamthailand.com/&usg=__ekbkx1ChMBoMEFoH2xaiZa6ZTtg=&h=404&w=369&sz=16&hl=th&start=6&um=1&tbnid=BPHTLo_FS9USzM:&tbnh=124&tbnw=113&prev=/images?q=%E0%B8%84%E0%B8%A3%E0%B8%B8%E0%B8%91&hl=th&sa=X&um=1)**

**ประกาศองค์การบริหารส่วนตำบลเขากระปุก**

**เรื่อง การป้องกันและการลดการสูญเสียน้ำประปา**

............................................................

ตามข้อบัญญัติองค์การบริหารส่วนตำบลเขากระปุก เรื่อง การบริหารกิจการและการบำรุงรักษาระบบประปาหมู่บ้าน พ.ศ. 2552 หมวด 2 ว่าด้วยวัตถุประสงค์ ข้อ 4 ระบบประปาถือเป็นสาธารณูปโภค เป็นของชุมชนเพื่อชุมชนและเพื่อใช้ภายในที่อยู่อาศัยเป็นสำคัญ โดยมีองค์การบริหารส่วนตำบลเขากระปุกเป็นผู้บริหารการประปา และมีอำนาจในการดำเนินการ และให้บริการเพื่อประโยชน์ต่อชุมชนโดยมิได้มุ่งหวังผล  
ในเชิงธุรกิจเพื่อได้มาซึ่งกำไรอย่างเดียว

เนื่องจากน้ำดิบที่ใช้ผลิตน้ำประปาในปัจจุบัน มีปริมาณจำกัด เพื่อให้การบริหารจัดการน้ำที่มีอยู่เป็นไปอย่างคุ้มค่า เพียงพอต่อการใช้อุปโภค-บริโภค จึงขอความร่วมมือผู้ใช้น้ำปฏิบัติตามข้อบัญญัติสำหรับผู้ใช้น้ำประปาโดยเคร่งครัด กรณีพบเห็นท่อประปาชำรุดเสียหาย น้ำประปารั่วซึม หรือระบบประปาขัดข้อง กรุณาแจ้งเหตุดังกล่าวให้พนักงานจดมาตรวัดน้ำประปา ทราบโดยเร็ว หรือแจ้งโดยตรงต่อองค์การบริหาร  
ส่วนตำบลเขากระปุก หรือโทร. 0 3279 3240-1

อนึ่ง การใช้น้ำประปาโดยฝ่าฝืนข้อบัญญัติ มีโทษปรับและการประปาจะงดจ่ายน้ำ หากลักน้ำของการประปาใช้ ถือเป็นความผิดทางอาญา จะต้องถูกดำเนินคดีและรับโทษทางกฎหมาย

ประกาศ ณ วันที่ 16 มกราคม 2563

ธีรพงษ์ เอี่ยมสะอาด

(นายธีรพงษ์ เอี่ยมสะอาด)

นายกองค์การบริหารส่วนตำบลเขากระปุก